钦定古今图书集成/历象汇编/庶征典/第077卷 > 宋一
## 钦定古今图书集成/历象汇编/庶征典/第077卷 > 宋一

### 太祖建隆元年大霖雨

按《宋史太祖本纪》不载。　按《五行志》，“建隆元年十月，
蔡州大霖雨，道路行舟。”

### 乾德三年大雨水

按《宋史太祖本纪》，“三年二月，全州大水。”　按《五行志》：
“乾德三年二月，全州大雨水。七月，蕲州大雨水，坏民
庐舍。”

乾德四年八月，衡州大雨水月馀。

按《宋史太祖本纪》。不载　按《五行志》云云。

### 开宝元年大霖雨

按《宋史太祖本纪》，开宝元年六月癸丑朔，诏“民田为
霖雨河水坏者，免今年夏税。”　按《五行志》，开宝元年
六月，州府二十三大雨水，坏民田庐舍。八月，集州霖
雨，河涨，坏民庐舍及城壁公署。

开宝二年，大霖雨。

按《宋史太祖本纪》。不载　按《五行志》。二年八月，帝驻
潞州。积雨累日未止。九月，京师大霖雨。

开宝五年，京师及河南、北诸州皆大霖雨。

按《宋史太祖本纪》，“五年五月乙丑，命近臣祈晴。甲戌，
以霖雨出后宫五十馀人，赐予以遣之。丁亥，河南北
淫雨，澶、滑、济、郓、曹、濮六州大水。六月，诏淫雨河决，沿
河民田有为水害者，有司具闻除租”　按《五行志》：“五
年，京师雨连旬不止，河南、河北诸州皆大霖雨。”
开宝六年七月，单州、濮州并大雨。

按《宋史太祖本纪》。不载　按《五行志》云云。

开宝八年，大雨水。

按《宋史太祖本纪》。“八年五月辛巳，祈晴。”　按《五行志》，
“八年五月，京师大雨水。六月，沂州大雨水入城，坏民
舍田苗。”

开宝九年，大雨水。

按《宋史太祖本纪》。九年三月庚寅。大雨。分命近臣诣
诸寺庙祈晴。四月己亥。雨霁。秋七月丙戌。命近臣祈晴　按《五行志》。“九年三月。京师大雨水。淄州水害田。
秋大霖雨。”

### 太宗太平兴国二年道州大霖雨

按《宋史太宗本纪》不载。　按《五行志》，“太平兴国二年，
道州春夏霖雨不止，平地二丈馀。”

太平兴国四年三月，泰州雨水害稼。

按《宋史太宗本纪》不载　按《五行志》云云。

太平兴国五年，京师连旬雨。

按《宋史太宗本纪》。五年五月癸卯朔。大霖雨。辛酉。命
宰相祈晴　按《五行志》。五年五月。京师连旬雨不止。
太平兴国七年。齐州大风雨。

按《宋史太宗本纪》不载。　按《五行志》：“七年六月，齐州
逮捕临邑尉王坦等六人，系狱未具。一夕大风雨，坏
狱户，王坦等六人并压死。”

太平兴国八年，河南府澍雨。

按《宋史太宗本纪》不载。　按《五行志》：“八年六月，河南
府澍雨，洛水涨五丈馀，坏巩县官署、军营、民舍。
太平兴国九年，淄州霖雨。”

按《宋史太宗本纪》不载。　按《五行志》：“九年八月，淄州
霖雨，孝妇河涨溢，坏官寺民田。”

### 雍熙三年八月京师大霖雨

按《宋史太宗本纪》。雍熙三年八月丁未。大雨。遣使祷
岳渎。至夕雨止。　按五行志云云。

### 淳化元年陇城县吉州大雨

按《宋史太宗本纪》不载　按《五行志》，“淳化元年六月，
陇城县大雨，坏官私庐舍殆尽，溺死者百三十七人。
吉州大雨。”

淳化二年六月，博州大雨。七月，泗州大雨。十二月，大
雨。

按《宋史太宗本纪》：“淳化二年十二月癸未，大雨，无冰。”

按《五行志》：“二年六月，博州大霖雨，河涨坏民庐舍。”

八百七十区。七月，泗州招信县大雨，山河涨，漂浸民
田庐舍，死者二十一人。

淳化三年，大雨水。

按《宋史太宗本纪》，淳化三年九月丙申，遣官祈晴。
按《五行志》，“三年九月，京帅霖雨。十月，上津县大雨，河
水溢，坏民舍，溺者三十七人。”

淳化四年，大雨。

按《宋史太宗本纪》，淳化四年七月丁酉，大雨。九月丙
午，自七月雨至是不止。　按《五行志》：“四年六月，陇城
县大雨，牛头河涨二十丈，没溺居人庐舍。”　又按志：
“四年七月，京师大雨，十昼夜不止，朱雀、崇明门外积
水尢甚，军营庐舍多坏。是秋，陈颍、宋亳许蔡徐濮澶
博诸州霖雨，秋稼多败。”

淳化五年，大雨水害稼。

按《宋史太宗本纪》，淳化五年夏四月癸卯，大雨。“八月
庚子，大雨。”　按《五行志》：“五年秋，开封府、宋、亳陈颍泗
寿邓蔡、润诸州，雨水害稼。”

### 至道元年四月甲辰京师大雨

按《宋史太宗本纪》不载　按《五行志》云云。

至道二年七月，广南诸州并大雨水。

按《宋史太宗本纪》不载　按《五行志》云云。

### 真宗咸平元年昭州大霖雨

按《宋史真宗本纪》不载。　按《五行志》：“咸平元年五月，
昭州大霖雨，害民田，溺死者百五十七人。”

咸平五年，京师大雨。

按《宋史真宗本纪》，“咸平五年六月，都城大雨，坏庐舍，
民有压死者，振恤其家。秋七月戊戌，幸启圣院、太平
兴国寺、上清宫致祷。雨霁，遂幸龙卫营，视所坏垣室，
劳赐有差。”　按《五行志》，“五年六月，京师大雨，漂坏庐
舍，民有压死者。积潦浸道路。自朱雀门东抵宣化门，
尢甚。”

### 景德三年八月青州大雨

按《宋史真宗本纪》不载。　按《五行志》，“三年八月，青州
大雨，坏鼓角楼门，压死者四人。”

### 大中祥符二年无为军兖州霖雨

按《宋史真宗本纪》：大中祥符二年“九月乙亥，无为军
言大风拔木，坏城门营垒民舍，压溺者千馀人。诏内
臣恤视，蠲来年租，收瘗死者，家赐米一斛。冬十月甲
辰，兖州霖雨害稼，赈恤其民。”

大中祥符三年四月，昇州霖雨。五月，京师大雨
按《宋史真宗本纪》。“三年五月辛丑，京师大雨。平地数
尺。坏庐舍。民有压死者。赐布帛”　按《五行志》。“三年四
月，昇州霖雨。五月辛丑，京师大雨。平地数尺。坏军营
民舍。多压者。”近畿积潦。

大中祥符四年，久雨。

按《宋史真宗本纪》：“大中祥符四年九月戊子，幸太乙
宫，祈晴。”

大中祥符五年九月，建安军大霖雨，害农事。

按《宋史真宗本纪》不载　按《五行志》云云。

大中祥符六年。保安军积雨按《宋史真宗本纪》。大中祥符六年六月癸酉。保安军
雨。河溢。兵民溺死。遣使振之　按《五行志》。“六年六月。
保安军积雨。河溢。浸城垒。坏庐舍。判官赵震溺死。又
兵民溺死。凡六百五十人。”

大中祥符八年，坊州大雨。

按《宋史真宗本纪》云云。　按《五行志》。八年七月。“坊州
大雨。河溢。民有溺死者。”

### 天禧元年秋七月丁未霖雨

按：《宋史真宗本纪》云云。

天禧四年，京师大雨。

按《宋史真宗本纪》，“四年秋七月辛酉，京城大雨水，坏
庐舍大半。丙寅，以霖雨坏营舍，赐诸军缗钱。九月乙
未，以久雨放朝十日。甲辰，减水灾州县秋租”　按《五
行志》，“四年七月，京师连雨弥月。甲子夜，大雨，流潦汎
滥，民舍军营，圮坏大半，多压死者。自是频雨，及冬方
止。”

### 乾兴元年二月苏湖秀州雨坏民田

按《宋史真宗本纪》不载　按《五行志》云云。

### 仁宗天圣四年大雨

按《宋史仁宗本纪》。四年六月庚寅。大雨震电。京师平
地水数尺。辛卯，避正殿，减常膳。　按《五行志》。四年六
月戊寅，莫州大雨。坏城壁。

天圣七年春，京师雨弥月。

按《宋史仁宗本纪》不载　按《五行志》云云。

天圣七年，自春涉夏，雨不止。

按：《宋史仁宗本纪》不载。　按《刑法志》：七年春，京师雨，
弥月不止。仁宗谓辅臣曰：“岂政事未当天心耶？”因言：
“向者大辟覆奏，州县至于三，京师至于五，盖重人命
如此。其戒有司，决狱议罪，毋或枉滥。”又曰：“‘赦不欲数，
然舍是无以召和气’。遂命赦天下。”

### 明道二年六月癸丑京师雨坏军营府库

按《宋史仁宗本纪》不载　按《五行志》云云。

### 景祐三年六月虔吉诸州久雨七月大雨

按《宋史仁宗本纪》：“景祐三年秋七月庚子，大雨雷电。”

按：《五行志》：“三年六月，虔、吉诸州久雨，江溢，坏城庐。”

人多溺死。

景祐四年，杭州大风雨。

按《宋史仁宗本纪》不载。　按《五行志》：“四年六月乙亥，
杭州大风雨，江潮溢岸，高六尺，坏堤千馀丈。”

### 宝元元年建州久雨

按《宋史仁宗本纪》不载　按《五行志》，宝元元年，“建州
自正月雨至四月不止，谿水大涨，入州城，坏民庐舍，
溺死者甚众。”

### 庆历六年河东大雨

按《宋史仁宗本纪》：“庆历六年秋七月庚寅，河东经略
司言，雨坏忻代等州城壁。”

庆历八年，大霖雨。

按《宋史仁宗本纪》，“八年三月壬戌，以霖雨录系囚。六
月壬辰，以久雨斋祷。十二月乙丑朔，以霖雨为灾，颁
德音。改明年元。减天下囚罪一等，徒以下释之。出内
藏钱帛赐三司贸粟以济河北流民，所过官为舍止
之，赍物毋收算。”　按《五行志》：“八年六月恒雨。七月癸
丑，卫州大雨水，诸军走避，数日绝食。”

### 皇祐二年八月深州大雨坏庐舍

按：《宋史仁宗本纪》云云。

皇祐四年，京城大风雨。

按《宋史仁宗本纪》不载。　按《五行志》，“四年八月癸未，
京城大风雨，民庐摧圮，至有压死者。”

### 嘉祐元年大雨水

按《宋史仁宗本纪》，“嘉祐元年四月，大雨，水注安上门，
门关折坏官私庐舍数万区。六月乙亥，雨坏太社、太
稷坛。己卯，诏群臣实对，言时政阙失。”　按《五行志》，“嘉
祐二年，自五月大雨不止，水冒安上门，门关折坏官
私庐舍数万区，城中系筏渡人。”　又按《志》：五月丁未，
昼夜大雨。六月乙亥，雨坏大社、大稷坛。八月，河东沿
边久雨，濒河之民多流移。〈按纪作元年志作二年今照纪编次〉
嘉祐三年八月，霖雨害稼。

按《宋史仁宗本纪》不载　按《五行志》云云。

嘉祐六年，霖雨。

按《宋史仁宗本纪》不载。　按《五行志》：“六年七月，河北、
京西、淮南、两浙、江南东西淫雨为灾。闰八月，京师久
雨。是岁频雨，及冬方止。”

嘉祐七年六月，代州大雨。

按《宋史仁宗本纪》不载。　按《五行志》：“七年六月，代州
大雨，山水暴入城。”

### 英宗治平元年恒雨

按《宋史英宗本纪》：治平元年八月庚寅，京师大雨水。
癸巳，赐被水诸军米，遣官视军民水死者千五百八
十人，赐其家缗钱葬祭，其无主者。乙未，以雨灾诏责
躬乞言。初，学士草诏曰：“‘执政大臣其惕思天变’。帝书

使祷于岳渎名山大川　按《五行志》。元年。京师自夏
历秋。久雨不止。摧真宗及穆、献、懿三后陵台。

治平二年，大雨。

按《宋史英宗本纪》不载　按《五行志》：“二年八月庚寅，
大雨，地上涌水，坏官私庐舍，漂人民畜产，不可胜数。
是日御崇政殿，宰相而下朝参者十数人而已。诏开
西华门以泄宫中积水，水奔激，殿侍班屋皆摧没，人
畜多溺死，官为葬祭，其无主者千五百八十八人。”
治平三年，以水潦为灾，命宰执各举馆职。

按《宋史英宗本纪》不载。　按《选举志》：治平三年，命宰
执举馆职各五人。先是，英宗谓中书曰：“水潦为灾，言
事者云咎在不能进贤，何也？”欧阳修曰：“近年进贤路
狭，往时入馆有三路，今塞其二矣。”帝纳之，故有是命。

### 神宗熙宁元年冀州大雨

按《宋史神宗本纪》不载。　按《五行志》，“元年八月，冀州
大雨，坏官私庐舍。”

熙宁二年，泉州大风雨。

按《宋史神宗本纪》不载　按《五行志》：“二年八月，泉州
大风雨，水与潮相冲，泛溢损田稼，漂官私庐舍。
熙宁七年，大雨水。”

按《宋史神宗本纪》：熙宁七年五月乙丑，大雨水，坏陕、
平陆二县。　按《五行志》：七年六月，熙州大雨，洮河泛
溢。　又按志：七年六月，陕州大雨，漂溺陕、平陆二县。
熙宁九年七月，太原府汾河夏秋霖雨，水大涨。
按《宋史神宗本纪》不载。　按《五行志》云云。

熙宁十年，洛州、沧、卫霖雨。

按《宋史神宗本纪》不载　按《五行志》：“十年七月，洛州
漳河决注城，大雨水二丈，河阳河水湍涨，坏南仓，溺
居民。沧、卫霖雨不止，河泺暴涨，败庐舍，损田苗。”

### 元丰四年泰州大雨

按《宋史神宗本纪》不载。　按《五行志》：“四年七月，泰州
海风驾大雨，漂浸州城，坏公私舍数千楹。”

元丰七年，怀州大雨。

按《宋史神宗本纪》不载。　按《五行志》：“七年八月，怀州
黄沁河泛溢，大雨水，损稼，坏庐舍城壁。”

### 哲宗元祐二年七月丁卯以雨罢集贤殿宴

按：《宋史哲宗本纪》不载　按《五行志》云云。

元祐四年，夏秋霖雨。

按《宋史哲宗本纪》不载。　按《五行志》：“四年夏秋霖雨，
河流泛涨。”

元祐八年四月雨至八月。

按《宋史哲宗本纪》，八年丁未，久雨，祷山川　按《五行
志》：“八年，自四月雨至八月，昼夜不息。畿内、京东西、淮
南、河北诸路大水。诏开京师宫观五日，所在州令长
吏祈祷，宰臣吕大防等待罪。”

### 绍圣元年京畿久雨

按《宋史哲宗本纪》不载。　按《五行志》：“绍圣元年七月，
京畿久雨，曹、濮、陈、蔡诸州水，害稼。”

### 元符元年九月丁未以霖雨罢秋宴

按：《宋史哲宗本纪》云云。

元符二年，久雨。

按《宋史哲宗本纪》不载　按《五行志》：“二年六月，久雨，
陕西、京西、河北大水，河溢漂人民，坏庐舍。”九月，以久
雨罢秋宴。

元符三年正月，徽宗即位。七月，久雨。

按《宋史徽宗本纪》。不载。　按《五行志》。“三年七月。久雨。
哲宗大昇轝。在道陷泥中。”

### 徽宗建中靖国元年久雨

按《宋史徽宗本纪》不载。　按《五行志》，建中靖国元年
二月，久雨。时钦圣宪肃皇后、钦慈皇后二陵方用工，
诏京西祈晴。

### 崇宁元年久雨

按《宋史徽宗本纪》。崇宁元年。以雨水坏民庐舍。诏开
封府恤赈压溺者　按《五行志》。“元年七月久雨。坏京
城庐舍。民多压溺而死者。”

崇宁三年，久雨。

按《宋史徽宗本纪》。三年八月壬寅。大雨。坏民庐舍。令
收瘗死者。　按《五行志》。三年六月久雨。

崇宁四年，恒雨。

按《宋史徽宗本纪》，崇宁四年冬十月，自七月雨至是
月不止　按《五行志》，“四年五月，京师久雨。又自七月
至九月，所在霖雨伤稼，十月始霁。”

### 大观三年阶州久雨

按《宋史徽宗本纪》不载。　按《五行志》：“三年七月，阶州
久雨，江溢。”

### 宣和元年大雨

按《宋史徽宗本纪》。不载　按《五行志》。宣和元年五月。
大雨。水骤高十馀丈。犯都城。自西北牟驼冈连万胜
门外马监。居民尽没。前数日城中井皆浑。宣和殿后
井水溢。盖水信也。至是诏都水使者决西城索河堤杀其势。城南居民冢墓俱被浸。遂坏籍田亲耕之稼。
水至溢猛。直冒安上南薰门。城守凡半月。已而入汴
渠。将溢，于是募人决下流，由城北入五丈河，下通《梁
山泺》，乃平。

宣和六年，京畿恒雨。

按《宋史徽宗本纪》不载。　按《五行志》：“六年秋，京畿恒
雨，河北、京东、两浙水灾，民多流移。”

### 钦宗靖康元年大雨

按《宋史钦宗本纪》。不载　按《五行志》。“靖康元年四月，
京师大雨，天气清寒。又自五月甲申至六月。暴雨伤
麦。夏行秋令。